Աղջիկների վերջին ճանապարհորդությունը

Աղջիկների վերջին ճանապարհորդությունը (ճապ.՝ 少女終末旅行 Սյոձյո սյումացու րյոկո), Ցուկումիձույի մանգան, որը 2014 թվականի փետրվարից 2018 թվականի հունվար «Շինչոշա» հրատարակչության կողմից հրատարակվել է Kurage Bunch ինտերնետ ամսագրում, 6 հատորով։ White Fox ստուդիայի կողմից վերամշակված անիմե թողարկվել է 2017 թվականի հոկտեմբերից դեկտեմբեր ամիսներին։ Մանգան լիցենզավորվել է` АСТ հրատարակչության կողմից ռուսերենով թողարկվելու համար, մակետի վրա աշխատելու է «Րեանիմեդիա» ընկերությունը։


== Սյուժե ==
Պատմությունը երկու աղջիկների` Չիտոյի և Յուրիի մասին է, որ տեղաշարժվում են պատերազմից դատարկված քաղաքի ավերակներով։ Օրեցօր նրանք տեղաշարժվելով մոդիֆիկացված Kettenkrad-ով` փնտրում են ուտելիք և ռեսուրսներ։


== Կերպարներ ==
Չիտո (ճապ.՝ チト)` գլխավոր հերոսներից մեկը, ունի մականուն` Չիի-չան։ Ունի մուգ գույնի մազեր, մեքենաների մասին լայն գիտելիքներ։ Ի տարբերություն Յուրիի` նա պեդանտ է և շատ է սիրում գրքեր։ Հիմնականում հանգիստ ու զուսպ է։ Վարում է Kettenkrad-ը։

Սեյու` Ինորի ՄինասեՅուրի (ճապ.՝ ユーリ)` երկրորդ գլխավոր հերոսը, մականունը Յու է։ Բաց գույնի մազեր ունի։ Շատակեր է, հաճախ ցանկանում է ավելին ուտել, քան կա պահեստում։ Հրացանների մասնագետ։

Սեյու` Յուրիկա ԿուբոԿանաձավա (ճապ.՝ カナザワ)` ճանապարհորդ, ում աղջիկները գտել էին քաղաքի վերին շերտեր դուրս գալ փորձելիս։ Քարտեզագիր, ցանկանում է կազմել ամբողջ քաղաքի քարտեզը։ Աղջիկներից բաժանվելիս նրանց է նվիրում իր տեսախցիկը։

Սեյու` Ակիրա ԻսիդաԻշիի (ճապ.՝ イシイ)` գիտնական կին, ապրում է լքված օդային բազայում։ Չիտոյին և Յուրիին հանդիպելուց հետո նրանցից օգնություն է խնդրում, որպեսզի հին գրառումներով ինքնաթիռ պատրաստի և ուրիշ քաղաք գնա։ Աղջիկներին կարտոֆիլ է տալիս և պատմում, թե որտեղից կարելի է դրանք գտնել։

Սեյու` Կոտոնո ՄիցուիշիՆուկո (ճապ.՝ ヌコ)` հանելուկային արարած, որին գտնում են Չիտոն և Յուրին ճանապարհորդության ժամանակ։ Կարող է փոխել իր ձևը, որպեսզի մեխանիզմները աշխատեցնի և ռադիոալիքների միջոցով շփվի որևէ մեկի հետ։ 

Սեյու` Կանա Հանաձավա


== Մեդիա ==


=== Մանգա ===
Մանգան, որը գրել և նկարազարդել է Ցուկումիձուն, 2014 թվականի փետրվարից 2018 թվականի հունվար «Շինչոշա» հրատարակչության կողմից հրատարակվել է Kurage Bunch ինտերնետ ամսագրում։ 2014 թվականի նոյեմբերի 8-ին թողարկվել է առաջին հատորը, տանկոբոնի (առանձին գիրք) ֆորմատով։ Մինչև 2018 թվականի մարտի 9-ը թողարկվել է 6 հատոր։
2020 թվականի հունիսի 2-ին ВКонтакте սոցիալական ցանցում «Րեանիմեդիա» ընկերության խմբում հրապարակվել է մանգայի լիցենզիայի գնման մասին հայտարարություն։ Առաջին գրքի հրապարակումը պլանավորված է մինչև տարվա վերջ:

Հատորների ցուցակ


=== Անիմե ===
White Fox ստուդիայի կողմից անիմեի վերամշակված ձևը 2017 թվականին Anime Expo-ում հայտարարել է Kadokawa ընկերությունը։ ՌԵժիսորն է եղել Տակահարու Օձակին, սցենարիստը` Կաձույուկի Ֆուդեյասուն։ Կերպարների դիզայնը մշակել է Մաի Տոդոն։ Ճապոնիայում անիմեի թողարկումը շարունակվել է 2017 թվականի հոկտեմբերի 6-ից դեկտեմբերի 22-ը։ Ցուկումիձուն անիմացիան նկարել էր ավարտող գրադրվագի համար։
Գլխավոր հերոսների հնչյունավորման դերասանուհիներ Ինորի Մինասեն և Յուրիկա Կուբոն համատեղ կատարում են «Ugoku Ugoku»(ճապ.՝ 動く、動く|Ուգոկու ուգոկու) բացման և փակման կոմպոզիցիաները և «More One Night»-ը համապատասխանաբար։


== Ընդունելություն ==
Մանգայի անգլերեն հրատարակչության առաջին երկու հատորները ընդգրկվել են 2018 թվականի Ամերիկյան գրադարանային ասոցիացիայի դեռահասների համար նախատեսված նշանավոր գրաֆիկական վեպերի մեջ։ Crunchyroll Anime Awards 2017-ում անիմեն հաղթել է «Լավագույն առօրյա» անվանակարգում։


== Ծանոթագրություններ ==


== Արտաքին հղումներ ==
Մանգայի պաշտոնական կայք(ճապոներեն)
Անիմեի պաշտոնական կայք(ճապոներեն)